**ÕPILASTE TUNNUSTAMISE KORD TAHKURANNA LASTEAED-ALGKOOLIS**

1. **ÕPILASE TUNNUSTAMINE**

**Tahkuranna Lasteaed-Algkooli õpilast tunnustatakse:**

1. **VÄGA HEA JA HEA ÕPPIMISE EEST**
	1. **Kiituskirjaga „Väga hea õppimise eest”** tunnustatakse 1.-6. klassi õpilast, kelle aastahindeks on kõigis õppeainetes „väga hea” ja käitumishinne „eeskujulik” või „hea”. 1.-6. klassi õpilasel võib aastahinne olla „hea” muusikaõpetuses ja kunstiõpetuses või kehalises kasvatuses.
	2. **Kiituskirjaga „Väga heade tulemuste eest üksikutes õppeainetes”** tunnustatakse 1.-6. klassi õpilast, kes on saavutanud väga häid tulemusi antud õppeaines koolis või väljaspool kooli.
	3. Punktides 1.1 kuni 1.2 õpilase tunnustamise otsustab kooli õppenõukogu.
	4. **Direktori käskkirjaga avaldatakse kiitust**
		1. 1.-6. klassi õpilasele, kelle tunnistusele kantud veerandihinne kõigis õppeainetes on „väga hea”.
		2. 1.-6. klassi õpilasele, kelle tunnistusele kantud veerandihinne kõigis õppeainetes on „väga hea” või „hea”.
2. **DIREKTORI KÄSKKIRJAGA KIITUSE AVALDAMINE**
	1. Maakondlikel aineolümpiaadidel, konkurssidel ja võistlustel või näitustel I-VI koht.
	2. Üleriigilistel aineolümpiaadidel, konkurssidel ja võistlustel või näitustel I-X koht.
	3. Ülekooliliste ürituste hea ettevalmistamise ja läbiviimise eest, aktiivse klassivälise tegevuse, kooli esindamise ja kooli maine tõstmise eest.
	4. Ekstreemses olukorras otsustava käitumise ja kaaskodanikele heateo tegemise eest.
	5. **Direktori käskkirjad pannakse välja kooli stendile**.

**ÕPILASE MÕJUTAMISE KORD TAHKURANNA LASTEAED-ALGKOOLIS**

1. **Mõjutamist vajab õpilane, kes:**
	1. Käitub ebaväärikalt.
	2. Eirab kooli kodukorra nõudeid.
	3. Rikub süstemaatiliselt tunnidistsipliini.
	4. Suhtub õppimisse pealiskaudselt.
	5. Kasutab kaasõpilaste suhtes füüsilist ja vaimset vägivalda.
	6. Omastab kaasõpilaste isiklikke asju.
2. **Mõjutusvahenditeks on:**
	1. Õpetaja suuline märkus.
	2. Aineõpetaja ja/või klassijuhataja vestlus õpilasega.
	3. Õpilaselt kirjaliku seletuse võtmine.
	4. Aineõpetaja ja/või klassijuhataja märkus õpilaspäevikus.
	5. Õpilase eemaldamine õppetunnist (suunamine iseseisvalt õppima õpetajate tuppa, vabasse klassi).
	6. Aineõpetaja ja/või klassijuhataja vestlus lapsevanemaga.
	7. Valla sotsiaalnõuniku kaasamine probleemi lahendamisse.
	8. Direktsiooni informeerimine probleemist (kui eelloetud mõjutusvahendid ei ole andnud vajalikke tulemusi).
	9. Materiaalne hüvitus lõhutud või rikutud vara eest või selle parandamine.
	10. Politsei teavitamine korrarikkumisest.
	11. Direktori käskkirjaga noomituse avaldamine.
	12. Käitumishinde alandamine „mitterahuldavaks”.
	13. Materjalide esitamine valla alaealiste komisjonile.
	14. Mittekoolikohuslase kustutamine õpilaste nimekirjast.
3. **TAHKURANNA VALLA AJALEHE KOOLIELU RUBRIIGIS AVALDATAKSE ÕPILASTE NIMED:**
	1. Kes on tulemuslikult esindanud oma kooli aineolümpiaadidel, konkurssidel, võistlustel, näitustel.
	2. Aktiivse klassivälise tegevuse, kooli esindamise ja kooli maine tõstmise eest.
	3. Ülekooliliste ürituste hea ettevalmistamise ja läbiviimise eest.
	4. Ekstreemses olukorras otsustava käitumise ja kaaskodanikele heateo tegemise eest.

**Aineõpetajad ja klassijuhatajad** tunnustavad igal võimalusel õpilasi positiivseid püüdlusi kas suuliselt (avalikult klassikaaslaste ees) või kirjalikult (õpilaspäevikus, klassi stendil).

**Iga õppeveerandi lõpus antakse tublimatele tunnistus kätte ülekoolilisel kogunemisel.**

**Iga õppeveerandi tublide õppurite nimed avalikkustatakse kooli stendil.**